देहरादून में विद्युत आपूर्ति हालांकि बहाल हो गई. ऊधमसिंहनगर जिले के रूद्रपुर में एक इमारत का एक हिस्सा गिर जाने से दो व्यक्ति घायल हो गए. मौसम विभाग ने उत्तराखंड में छिटपुट स्थानों पर अगले 24 घंटे में 70 से 80 किलोमीटर प्रति घंटे की रफ्तार से हवा चलने का अनुमान जताया है. मुख्यमंत्री त्रिवेन्द्र सिंह रावत ने राज्य आपात संचालन केंद्र से शुक्रवार की शाम आयी तेज आंधी से हुए नुकसान का ब्योरा मांगा है. उन्होंने सभी जिला मजिस्ट्रेट से सतर्क रहने को कहा है. उन्होंने कहा कि आपदा की किसी भी घटना की जानकारी तत्काल वरिष्ठ अधिकारियों को दी जानी चाहिए. मुख्यमंत्री ने कहा कि अपनी जिम्मेदारी के निर्वहन में लापरवाही बरतने वाले अधिकारियों के खिलाफ कड़ी कार्रवाई की जाएगी.